CELEX: 32009D0011
Language: lt
Date: 1229644800000
Title: 2009/11/EB: 2008 m. gruodžio 19 d. Komisijos sprendimas, kuriuo leidžiama naudoti tam tikrus kiaulių skerdenų klasifikavimo būdus Ispanijoje (pranešta dokumentu Nr. C(2008) 8477)

10.1.2009   
            
            
               LT
            
            
               Europos Sąjungos oficialusis leidinys
            
            
               L 6/79
            
         
      KOMISIJOS SPRENDIMAS
   
   2008 m. gruodžio 19 d.
   kuriuo leidžiama naudoti tam tikrus kiaulių skerdenų klasifikavimo būdus Ispanijoje
   (pranešta dokumentu Nr. C(2008) 8477)
   (Tekstas autentiškas tik ispanų kalba)
   (2009/11/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Pagal Reglamento (EEB) Nr. 3220/84 2 straipsnio 3 dalį kiaulių skerdenos turi būti klasifikuojamos raumeningumą apskaičiuojant pagal statistiškai pagrįstus vertinimo būdus, grindžiamus vienos arba kelių kiaulių skerdenos anatominių dalių fiziniu išmatavimu. Klasifikavimo būdus leidžiama taikyti atsižvelgiant į didžiausią leidžiamą statistinės paklaidos nuokrypį. Šis nuokrypis apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnio 2 dalyje.
            
         
               (2)
            
            
               Komisijos sprendimu 88/479/EEB (3) Ispanijoje leidžiama taikyti keturis kiaulių skerdenų klasifikavimo būdus („DEST“, „FOM“, „HGP“ ir „Autofom“).
            
         
               (3)
            
            
               Dėl techninių priežasčių Ispanija paprašė Komisijos leisti atnaujinti du būdus („FOM“ ir „Autofom“), naudoti du naujus būdus („UltraFOM 300“ ir „VCS2000“) ir panaikinti du būdus („HGP“ ir „DEST“) bei pateikė bandomųjų išpjaustymų rezultatus Reglamento (EEB) Nr. 2967/85 3 straipsnio 3 dalyje numatyto protokolo antroje dalyje.
            
         
               (4)
            
            
               Išnagrinėjus šį prašymą, paaiškėjo, kad reikalavimai, taikomi išduodant leidimą taikyti tuos klasifikavimo būdus, yra įvykdyti.
            
         
               (5)
            
            
               Pagal Reglamento (EEB) Nr. 3220/84 2 straipsnio 1 dalies 2 pastraipą valstybėms narėms gali būti leista numatyti kitokį kiaulių skerdenų pateikimą nei nurodytas tame straipsnyje, kai toks nukrypimas pateisinamas komercine praktika arba techniniais reikalavimais. Remiantis komercine praktika, Ispanijoje taip pat gali būti reikalaujama, kad nuo kiaulių skerdenos būtų atskirtos priekinės kojos, o ne tik liežuvis, šeriai, kanopos, lyties organai, poodiniai riebalai, inkstai ir diafragma, kaip to reikalaujama pagal Reglamento (EEB) Nr. 3220/84 2 straipsnio 1 dalį.
            
         
               (6)
            
            
               Prietaisus arba klasifikavimo būdus galima leisti keisti tik priėmus naują Komisijos sprendimą, kuriame būtų atsižvelgta į įgytą patirtį. Todėl dabartinis leidimas gali būti panaikintas.
            
         
               (7)
            
            
               Kad būtų aiškiau, Sprendimą 88/479/EEB reikėtų panaikinti ir pakeisti nauju.
            
         
               (8)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84, kiaulių skerdenoms klasifikuoti Ispanijoje leidžiama naudoti šiuos būdus:
   
               a)
            
            
               prietaisą, vadinamą „Fat-O-Meater (FOM)“, ir su juo susijusius vertinimo būdus, kurių aprašas pateikiamas priedo 1 dalyje;
            
         
               b)
            
            
               prietaisą, vadinamą „Fully automatic ultrasonic carcasse grading (AUTOFOM)“, ir su juo susijusius vertinimo būdus, kurių aprašas pateikiamas priedo 2 dalyje;
            
         
               c)
            
            
               prietaisą, vadinamą „UltraFOM 300“, ir su juo susijusius vertinimo būdus, kurių aprašas pateikiamas priedo 3 dalyje;
            
         
               d)
            
            
               prietaisą, vadinamą „Automatic Vision system (VCS2000)“, ir su juo susijusius vertinimo būdus, kurių aprašas pateikiamas priedo 4 dalyje.
            
         2 straipsnis
   Nukrypstant nuo Reglamento (EEB) Nr. 3220/84 2 straipsnio, kiaulių skerdenos prieš sveriant ir klasifikuojant taip pat gali būti pateiktos be priekinių kojų. Tokiu atveju, kad būtų nustatytos lyginamosios kiaulių skerdenų kainos, užfiksuotas šiltos skerdenos svoris padidinamas 0,840 kilogramo.
   3 straipsnis
   Prietaisus arba vertinimo būdus keisti draudžiama.
   4 straipsnis
   Sprendimas 88/479/EEB panaikinamas.
   5 straipsnis
   Sprendimas skirtas Ispanijos Karalystei.
   
      Priimta Briuselyje, 2008 m. gruodžio 19 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1.
   
      (2)  OL L 285, 1985 10 25, p. 39.
   
      (3)  OL L 234, 1988 8 24, p. 20.
   
      PRIEDAS
      KIAULIŲ SKERDENŲ KLASIFIKAVIMO BŪDAI ISPANIJOJE
      1   dalis
      „FAT-O-MEATER (FOM)“
      
                  1.
               
               
                  Kiaulių skerdenos klasifikuojamos prietaisu, vadinamu „Fat-O-Meater (FOM)“.
               
            
                  2.
               
               
                  Prietaise įtaisytas 6 milimetrų skersmens zondas, turintis „Siemens SFH 950“ tipo fotodiodą ir fotodetektorių („SFH 960“ tipo). Zondo veikimo intervalas – nuo 3 iki 103 milimetrų. Naudojant kompiuterį matavimo duomenys paverčiami į apskaičiuotą raumeningumą.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 66,91 – 0,895 X1 + 0,144 X2,
                  kur
                  
                              
                                 
                           
                           
                              =
                           
                           
                              apskaičiuotas skerdenos raumeningumas (procentais),
                           
                        
                              X1
                           
                           
                              =
                           
                           
                              riebalų storis, matuojamas tarp trečio ir ketvirto šonkaulių, 60 mm atstumu nuo skerdenos vidurinės linijos (milimetrais),
                           
                        
                              X2
                           
                           
                              =
                           
                           
                              raumens storis, matuojamas tuo pačiu metu ir toje pačioje vietoje kaip X1 (milimetrais).
                           
                        Ši formulė taikoma skerdenoms, sveriančioms nuo 60 iki 120 kilogramų.
               
            2   dalis
      „FULLY AUTOMATIC ULTRASONIC CARCASSE GRADING (AUTOFOM)“
      
                  1.
               
               
                  Kiaulių skerdenos klasifikuojamos prietaisu, vadinamu „Fully automatic ultrasonic carcasse grading (Autofom)“.
               
            
                  2.
               
               
                  Prietaise įtaisyta 16 2 MHz ultragarsinių daviklių („Krautkrämer“, „SFK 2 NP“). Veikimo intervalas tarp daviklių – 25 mm.
                  Ultragarsu matuojami nugaros riebalų storis ir raumenų storis.
                  Naudojant kompiuterį matavimo duomenys paverčiami į apskaičiuotą raumeningumą.
               
            
                  3.
               
               
                  Skerdenos raumeningumas apskaičiuojamas remiantis 34 matavimo taškais pagal šią formulę:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123,
                  kur:
                  
                              
                                 
                           
                           
                              =
                           
                           
                              apskaičiuotas skerdenos raumeningumas procentais,
                           
                        V22, V23, … V123 – „Autofom“ išmatuoti kintamieji dydžiai
               
            
                  4.
               
               
                  Matavimo taškų ir statistinio būdo aprašai pateikiami Ispanijos protokolo, Komisijai perduoto pagal Reglamento (EEB) Nr. 2967/85 3 straipsnio 3 dalį, II dalyje.
                  Ši formulė taikoma skerdenoms, sveriančioms nuo 60 iki 120 kilogramų.
               
            3   dalis
      „ULTRA FOM 300“
      
                  1.
               
               
                  Kiaulių skerdenos klasifikuojamos prietaisu, vadinamu „UltraFOM 300“.
               
            
                  2.
               
               
                  Prietaise įtaisytas ultragarsinis 4 MHz zondas („Krautkrämer MB 4 SE“). Ultragarsinis signalas į skaitmeninį darbo režimą pakeičiamas, saugomas ir apdorojamas mikroprocesoriumi („Intel 80 C 32“ tipo). Matavimo duomenis į apskaičiuotą raumeningumą paverčia pats „Ultra-FOM“ prietaisas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                      = 69,22 – 1,023 X1 + 0,116 X2,
                  kur:
                  
                              
                                 
                           
                           
                              =
                           
                           
                              apskaičiuotas skerdenos raumeningumas (procentais),
                           
                        
                              X1
                           
                           
                              =
                           
                           
                              riebalų storis, matuojamas tarp trečio ir ketvirto šonkaulių, 70 mm atstumu nuo skerdenos vidurinės linijos (milimetrais),
                           
                        
                              X2
                           
                           
                              =
                           
                           
                              raumens storis, matuojamas tuo pačiu metu ir toje pačioje vietoje kaip X1 (milimetrais).
                           
                        Ši formulė taikoma skerdenoms, sveriančioms nuo 60 iki 120 kilogramų.
               
            4   dalis
      „AUTOMATIC VISION SYSTEM (VCS2000)“
      
                  1.
               
               
                  Kiaulių skerdenos klasifikuojamos prietaisu, vadinamu „Automatic Vision system (VCS2000)“.
               
            
                  2.
               
               
                  Prietaisas „VCS 2000“ – nuotraukų apdorojimo sistema kiaulių skerdenų pusių komercinėms vertėms automatiškai nustatyti. Sistema naudojama kartu su gamybine skerdimo sistema, kai pasitelkiant kamerų sistemą automatiškai filmuojamos skerdenų pusės. Naudojant specialią vaizdo apdorojimo programą, vaizdo duomenys apdorojami kompiuteriu.
               
            
                  3.
               
               
                  Skerdenos raumeningumas apskaičiuojamas remiantis 70 matavimo taškų pagal šią formulę:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59,
                  kur:
                  
                              
                                 
                           
                           
                              =
                           
                           
                              apskaičiuotas skerdenos raumeningumas procentais,
                           
                        X2, X40, … X70/59 – „VCS2000“ išmatuoti kintamieji dydžiai.
               
            
                  4.
               
               
                  Matavimo taškų ir statistinių būdų aprašai pateikiami Ispanijos protokolo, Komisijai perduoto pagal Reglamento (EEB) Nr. 2967/85 3 straipsnio 3 dalį, II dalyje.
                  Ši formulė taikoma skerdenoms, sveriančioms nuo 60 iki 120 kilogramų.